CELEX: 31988R0701
Language: el
Date: 1988-03-17 00:00:00
Title: Κανονισμός (ΕΟΚ) αριθ. 701/88 της Επιτροπής της 17ης Μαρτίου 1988 που καθορίζει τις κοινοτικές τιμές στην παραγωγή για τα γαρίφαλα και τα τριαντάφυλλα για την εφαρμογή του καθεστώτος κατά την εισαγωγή ορισμένων προϊόντων της ανθοκομίας καταγωγής Κύπρου, Ισραήλ και Ιορδανίας

Avis juridique important

|

31988R0701

Κανονισμός (ΕΟΚ) αριθ. 701/88 της Επιτροπής της 17ης Μαρτίου 1988 που καθορίζει τις κοινοτικές τιμές στην παραγωγή για τα γαρίφαλα και τα τριαντάφυλλα για την εφαρμογή του καθεστώτος κατά την εισαγωγή ορισμένων προϊόντων της ανθοκομίας καταγωγής Κύπρου, Ισραήλ και Ιορδανίας  

Επίσημη Εφημερίδα αριθ. L 072 της 18/03/1988 σ. 0020 - 0021

***** ΚΑΝΟΝΙΣΜΟΣ (ΕΟΚ) αριθ. 701/88 ΤΗΣ ΕΠΙΤΡΟΠΗΣ  της 17ης Μαρτίου 1988  που καθορίζει τις κοινοτικές τιμές στην παραγωγή για τα γαρίφαλα και τα τριαντάφυλλα για την εφαρμογή του καθεστώτος κατά την εισαγωγή ορισμένων προϊόντων της ανθοκομίας καταγωγής Κύπρου, Ισραήλ και Ιορδανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4088/87 του Συμβουλίου της 21ης Δεκεμβρίου 1987 που καθορίζει τους όρους εφαρμογής των προτιμησιακών δασμών κατά την εισαγωγή ορισμένων προϊόντων ανθοκομίας καταγωγής Κύπρου, Ισραήλ και Ιορδανίας (1), και ιδίως το άρθρο 5 παράγραφος 2 στοιχείο α),  Εκτιμώντας:  ότι σε εφαρμογή του άρθρου 3 του κανονισμού (ΕΟΚ) αριθ. 4088/87, οι κοινοτικές τιμές στην παραγωγή για τα μονοανθή γαρίφαλα, τα πολυανθή γαρίφαλα, τα τριαντάφυλλα με μεγάλο άνθος και τα τριαντάφυλλα με μικρό άνθος, που εφαρμόζονται κατά τη διάρκεια δύο εβδομάδων, καθορίζονται δύο φορές το χρόνο, πριν από τις 15 Μαΐου και πριν από τις 15 Οκτωβρίου· ότι σύμφωνα με το άρθρο 1 του κανονισμού (ΕΟΚ) αριθ. 700/88 της Επιτροπής (2) περί λεπτομερειών εφαρμογής του καθεστώτος που εφαρμόζεται κατά την εν λόγω εισαγωγή, οι τιμές για τα τριαντάφυλλα καθορίζονται με βάση τον μέσο όρο των ημερησίων τιμών που διαπιστώνονται για τις πρότυπες ποικιλίες της ποιοτικής κατηγορίας Ι, κατά τη διάρκεια των τριών προηγουμένων ετών, στις αντιπροσωπευτικές αγορές στην παραγωγή· ότι για τα γαρίφαλα οι τιμές αυτές καθορίζονται με τους ίδιους όρους για τους μονοανθείς και πολυανθείς τύπους· ότι για τον καθορισμό του μέσου όρου αποκλείονται οι τιμές, εάν αποκλίνουν κατά 40 % ή περισσότερο από τον μέσο όρο των τιμών που διαπιστώθηκαν στην ίδια αγορά κατά τη διάρκεια της ίδιας περιόδου των τριών προηγουμένων ετών ·  ότι θα πρέπει να καθοριστούν οι κοινοτικές τιμές στην παραγωγή για τις διαδοχικές περιόδους των δύο εβδομάδων έως τις 31 Μαΐου 1988, με βάση τα στοιχεία που θα παρασχεθούν από τα κράτη μέλη·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζώντων Φυτών και Προϊόντων Ανθοκομίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κοινοτικές τιμές στην παραγωγή για τα τριαντάφυλλα με μεγάλη άνθη, τα τριαντάφυλλα με μικρά άνθη, τα μονοανθή γαρίφαλα και τα πολυανθή γαρίφαλα, που αναφέρονται στο άρθρο 3 του κανονισμού (ΕΟΚ) αριθ. 4088/87 για τις διαδοχικές περιόδους των δύο εβδομάδων έως τις 31 Μαΐου 1988, καθορίζονται στο παράρτημα.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Μαρτίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 382 της 31. 12. 1987, σ. 22.  (2) Βλέπε σελίδα 16 της παρούσας Επίσημης Εφημερίδας.  ΠΑΡΑΡΤΗΜΑ  Κοινοτικές τιμές στην παραγωγή  (σε ECU ανά 100 τεμάχια)  1.2.3.4.5.6 //  //  //  //  //  //  // Εβδομάδες  // Περίοδος   // Μονοανθή  γαρίφαλα   // Πολυανθή  γαρίφαλα   // Τριαντάφυλλα  με μεγάλα άνθη   // Τριαντάφυλλα  με μικρά άνθη   //    //   //   //   //   //   // 9/10  // 29. 2. έως 13. 3. 1988   // 14,57   // 11,41   // 68,04  // 27,46   // 11/12   // 14. 3. έως 27. 3. 1988   // 14,28  // 11,59   // 58,26   // 23,58   // 13/14   // 28. 3. έως 10. 4. 1988   // 15,13   // 13,65   // 39,57   // 17,14   // 15/16  // 11. 4. έως 24. 4. 1988   // 12,76   // 13,23   // 33,35  // 15,01   // 17/18   // 25. 4. έως 8. 5. 1988   // 13,42  // 13,48   // 26,80   // 13,94   // 19/20   // 9. 5. έως 22. 5. 1988   // 14,92   // 14,31   // 27,09   // 13,90   // 21/22  // 23. 5. έως 31. 5. 1988   // 11,33   // 12,14   // 23,15  // 11,45   //    //   //   //   //   //